2023 m. Lietuvos šachmatų čempionatas

2023 m. Lietuvos šachmatų čempionatas – tai 90-asis Lietuvos atvirasis šachmatų čempionatas. Vyko Kaune. Lietuvos čempionu tapo  didmeistris  iš Kauno - Tomas Laurušas (7,5 tšk. iš 9).

Lietuvos atvirasis šachmatų čempionatas 
90-asis Lietuvos atvirasis šachmatų čempionatas vyko Kaune 2022 m. birželio 6 – 13 d. Griunvaldo šachmatų klube. Jame ratų sistema žaidė 10 šachmatininkų.

Čempionato nuostatai 
Čempionato tikslas yra nustatyti 2023 m. Lietuvos šachmatų čempionato nugalėtoją ir prizininkus. Taip pat, atrinkti šachmatininkus, atstovausiančius Lietuvos rinktinei visose oficialiose varžybose iki 2024 m. Lietuvos čempionato. Atstovavimo tvarka nustatoma pagal čempionate iškovotas  vietas: pirmąją, antrąją, trečiąją ir t. t.  Penki Lietuvos rinktinės dalyviai, žaidę 44-oje šachmatų olimpiadoje Čenajuje galėjo varžytis ir dėl kelialapio į 2023 m. Pasaulio taurės varžybas.

Žaidėjų atranka 
Lietuvos šachmatų čempionato finale dalyvavo 10 šachmatininkų. Buvo kviečiami dalyvauti: 2022 m. Lietuvos šachmatų čempionato prizininkai: FM Karolis Jukšta, DM Valerijus Kazokouskis ir DM Tomas Laurušas. Taip pat, 2023 m. Lietuvos šachmatų čempionato pusfinalio 1-3 vietų prizininkai: FM Pijus Stremavičius, FM Matas Indriūnas ir Glebas Pidlužnis.
Federacijos tarybos sprendimu buvo kviečiami keturi didmeistriai, turintys aukščiausią, galiojantį FIDE reitingą  2023 m. gegužės 1 dienai: Titas Stremavičius (Elo rtg. 2541), Paulius Pultinevičius (2537), Eduardas Rozentalis (2527), Šarūnas Šulskis (2497). 

Kažkam iš dalyvių atsisakius žaisti, į laisvą vietą buvo kviečiami žaidėjai, turintys aukščiausią (2022 m. gegužės 1 dienai) galiojantį  FIDE reitingą. Nedalyvavusius čempionate dėl įvairių priežasčių:  Pijų Stremavičių pakeitė T. Vedrickas, o Eduardą Rozentalį –  G. Šarakauskas.

Laiko kontrolė 
Laikas kiekvienam: 40-iai ėjimų – 1 val. 30 min., po to, iki partijos pabaigos pridedama 30 min. Be to, po kiekvieno ėjimo pridedama po 30 sek.

Nugalėtojų nustatymas 
Laimi dalyvis, surinkęs daugiausia taškų (už pergalę – 1 taškas, už lygiąsias 0,5, už pralaimėjimą – 0).
Taškų lygybės atveju, vietos nustatomos pagal šiuos papildomus rodiklius:
 PR1 - Koja sistemą,
 PR2 Bergerio koeficientą.
 PR3 surinktus taškus žaidžiant su konkurentu (konkurentais).
 PR4 Aranzo sistemą,
 PR5 didesni pergalių skaičių.
Susiklosčius ypatingoms aplinkybėms: nutraukus varžybas, sužaidus 2/3 arba daugiau ratų, skelbiami galutiniai rezultatai.

Apdovanojimai 
Čempionato nugalėtojas apdovanojamas nugalėtojo Taure, prizininkai (1 – 3 vieta) apdovanojami medaliais ir diplomais. 1 – 6 vietų laimėtojai apdovanojami piniginiais prizais: 1-a vieta-1000 Eur, 2-a – 700 Eur , 3-ia-500 Eur, 4-a -350 Eur, 5-a -250 Eur, 6-a -200 Eur. Pirmąsias tris vietas iškovoję šachmatininkai įgyja teisę dalyvauti 2024 m. Lietuvos šachmatq čempionato finale.

Atvirojo čempionato eiga

1-5 ratai 

Prieš paskutinį ratą į  šalies čempiono vardą ir kelialapį į FIDE Pasaulio taurę vis dar pretendavo 3 žaidėjai – pirmaujantis Tomas Laurušas (6,5 tšk. iš 8.) ir nuo jo pustaškiu atsiliekantys: Titas Stremavičius bei Valerijus Kazakauskis (po 6 tšk.). Galimybių į medalininkų trejetą patekti tebeturėjo ir Šarūnas Šulskis, surinkęs  5 tšk. Visi šie 4 dalyviai turėjo tiesiogiai žaisti tarpusavyje.
Laimėjęs paskutinio rato partiją prieš Š. Šulskį, 2023 metų Lietuvos čempionu tapo Tomas Laurušas – 7,5 tšk. Tai jau trečiasis T. Laurušo Lietuvos čempiono titulas. Be to, jis iškovojo kelialapį į 2023 m. pasaulio šachmatų taurės varžybas. 

Kiti prizininkai: didmeistris Titas Stremavičius surinko 7 tšk. ir iškovojo sidabrą, o bronza atiteko pirmąją čempionato dalį pirmavusiam didmeistriui Valerijui Kazakouskiui – 6 tšk.

Čempionato lentelė 

 2023 m. Lietuvos šachmatų čempionato partijos

Lietuvos moterų šachmatų čempionatas 

76-asis Lietuvos moterų šachmatų čempionatas vyko Panevėžyje 2023 m. rugpjūčio 18 – rugpjūčio 20 d.

Lietuvos moterų šachmatų čempionato nuostatai

Atranka 
Finale galėjo dalyvauti šachmatininkės praėjusios atranką. Pagal pasiektus rezultatus buvo kviečiamos dalyvauti: 2022 m. Lietuvos moterų šachmatų čempionato prizininkės: MTM Olena Martynkova, MDM Salomėja Zaksaitė, MFM Marija Šibajeva. 
2023 m. Lietuvos šachmatų čempionato pusfinalio moterų įskaitos 1-3 vietos laimėtojos: MFM Gabija Šimkūnaitė, Kotryna Šukytė, Guoda Perminaitė ir LŠF tarybos sprendimu - MDM Kamilė Baginskaitė.

Dalyvės
Čempionate žaidė tik 6 šachmatininkės. Iš turėjusių teisę žaisti  nedalyvavo 2022 m. metų sidabro medalininkė MDM Salomėja Zaksaitė.

Laiko kontrolė 
Kiekvienai iki partijos pabaigos skiriama 1 val  30 min. bei po kiekvieno ėjimo, pridedama po 30 sek.

Nugalėtojų nustatymas 
Laimi dalyvė, surinkusi daugiausia taškų. 
Taškų lygybės atveju, vietos nustatomos pagal šiuos papildomus rodiklius:
 PR1: Koja sistemą,
 PR2: Bergerio koeficientą.
 PR3: tarpusavio rezultatą,
 PR4: Aranzo sistemą,
 PR5: didesni pergalių skaičių.
Susiklosčius ypatingoms aplinkybėms: nutraukus varžybas, sužaidus 2/3 arba daugiau ratų, skelbiami galutiniai rezultatai.

Apdovanojimai 
Čempionato nugalėtoja apdovanojamas nugalėtojos Taure, prizininkės (1 – 3 vieta) apdovanojamos medaliais ir diplomais. 1 – 4 vietų laimėtojos apdovanojamos piniginiais prizais: 1-a vieta-600 Eur, 2-a – 500 Eur , 3-ia-400 Eur, 4-a -300 Eur, 
Pirmąsias tris vietas iškovojusios šachmatininkės įgyja teisę dalyvauti 2024 m. Lietuvos moterų šachmatq čempionato finale.

Moterų čempionato eiga

Tvarkaraštis

 Atidarymas:2023 m. rugpjūčio 18 d. penktadieni 17.00 val. 
 18 d. 17.10 val. - I ratas;
 19 d. 10.00 val. - II ratas;
 19 d. 16.00 val. - III ratas;
 20 d. 10.00 val. - IV ratas;
 20 d. 16.00 val. - V ratas.

Medalių dalybos 
Pirmąjame rate, titulą gynusi O.Martynkova, pasiekė pergalę prieš vilnietę, moterų didmeistrę, Lietuvos ir JAV moterų eksčempionę Kamilę Baginskaitę (rtg. 2126). Vėliau O. Martynkovai, panevėžietei, rūpesčių kėlė šiaulietė FIDE meistrė Gabija Šimkūnaitė (rtg. 1974). Abi sportininkės, surinkusios po 3,5 tšk. iš 5 galimų, neilgą čempionato distanciją baigė be pralaimėjimų. Tik geresnis papildomas Bergerio koeficientas leido Olenai Martynkovai vėl laimėti čempionato auksą.  G.Šimkūnaitei atiteko sidabras.

Atkakli kova dėl čempionato bronzos vyko tarp klaipėdietės MFM Marijos Šibajevos (rtg. 2057) ir kaunietės Guodos Perminaitės (rtg. 1789). Abi šachmatininkės po 5 partijų surinko po 2,5 tšk. Čia, taip pat, dėl geresnio Bergerio rodiklio sėkmė šypsojosi M.Šibajevai. Ji iškovojo  čempionato bronza.

Moterų čempionato lentelė

Šaltiniai

Išorinės nuorodos 
Kaune prasidėjo Lietuvos vyrų čempionato finalas
 T. Laurušas laimėjo Lietuvos šachmatų čempionatą ir iškovojo kelialapį į pasaulio taurės turnyrą
Lietuvos šachmatų čempionatai